Tazwert tamatut tamaziɣt d tutlayt ur nesɛi ara azal ɣer udabu azzayri. Yella-d mgal n tmaziɣt d wayen icudden ɣur-s, yegdel kra n win yecnan, kra n win yuran s tmaziɣt, ɣef wanect-a imura ufan-d uguren deg usenulfu n tsekla-agi yuran s tutlayt tamaziɣt abeɛda deg ayen yerzan asuffeɣ n yidlisen-nsen. Aṭas n yimura d yimedyazen i yeffɣen si tmurt, uɣen abrid n yinig, llan wid iruḥen s lebɣi-nsen akken llan wid i yenfa udabu imi d-usan d ixṣimen-is.